ผลบุญโหวตช่วย เศรษฐกิจใหม่ร่วมรัฐบาล อุตตม พร้อมรับ
สุทิน เฉ่ง 10 งูเห่าเค้นหาตัวไอ้โม่ง กดบัตรแทนส.ส.,สุทิน ตอกหน้า ส.ส.งูเห่าจ้องหาเหตุแปรพักตร์ ยํ้า วอล์กเอาต์เป็นวิธีที่ทั่วโลกใช้กัน เพื่อควบคุมรัฐบาล เหลิงอำนาจ หนุนร้องฟันกดบัตรแทน ขจิตร ชัยนิคม โฆษก พท.ฉะ พปชร.ไร้จิตสำนึก อย่าคิดปิดแผ่นฟ้าด้วยฝ่ามือ เจ๊หน่อย ย้ำต้องจัดการ แก๊งงูเห่า ขั้นเด็ดขาด แซะ บิ๊กตู่ ความคิดย้อนยุคไป รัฐบาลหอย จุรินทร์ ลั่นถ้าคุมลูกพรรคไม่ได้พิจารณาตัวเอง โยน เฉลิมชัย จัดการ ส.ส.โหวตสวน เป็นพรรคร่วมต้องเคารพมติวิป รบ. ปรับ ครม.เป็นอำนาจนายกฯ เทพไท มองแค่ชัยชนะผิวเผิน เปรียบรัฐบาลชนะศึกแต่แพ้สงคราม วิษณุ ย้ำกดบัตรแทนกันผิดชัด อุตตม อ้าซ่ารอดูดเศรษฐกิจใหม่,หลังพรรคฝ่ายค้านทั้งเพื่อไทยและอนาคตใหม่ งัดมาตรการขั้นเด็ดขาดจัดการกับแก๊งงูเห่าที่แปรพักตร์หันไปซบรัฐบาล ล่าสุดพรรคเพื่อไทยเรียกร้องให้มีการตรวจสอบอย่างเอาจริงเอาจัง กรณีมีการกดบัตรแทนนายขจิต ชัยนิคม ส.ส.อุดรธานี ที่เสียบบัตรประจำตัว ส.ส.คาไว้ในห้องประชุมสภาฯ,สุทิน ซัดต้นเหตุ รบ.ไม่ยอมแพ้,เมื่อวันที่ 7 ธ.ค. นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) กล่าวถึงกรณี ส.ส.พรรคฝ่ายค้านที่ร่วมแสดงตนเป็นองค์ประชุมให้ฝ่ายรัฐบาล ให้เหตุผลแก้ตัวว่าเพราะอยากให้สภาฯเดินหน้าไปได้ ไม่ชอบวิธีการวอล์กเอาต์นั้น การจะให้สภาเดินหน้าไปได้ทำได้ 3 วิธี คือ 1.เมื่อลงคะแนนแล้ว ปิดลงมติแล้ว แสดงผลคะแนนออกมาแล้ว ถ้ารัฐบาลไม่เสนอให้นับใหม่ สภาฯจะเดินหน้าไปตามปกติ เช่นที่เคยปฏิบัติมา แต่เพราะรัฐบาลเสนอนับใหม่สภาฯจึงเดินไม่ได้ นี่คือต้นเหตุ 2.เมื่อเกิดเหตุสภาฯล่ม 2 ครั้ง หากจะให้สภาฯไม่ล่มและเดินหน้าต่อไปได้นั้น ง่ายนิดเดียวคือรัฐบาลถอนญัตติที่เสนอให้นับคะแนนใหม่ ตามข้อเสนอของฝ่ายค้านและคำแนะนำของประธาน แต่รัฐบาลไม่ยอมเพราะมีคำสั่งว่าแพ้ไม่ได้ ให้ตั้งกรรมาธิการมาตรวจสอบ คสช.ไม่ได้ 3.อีกวิธีการหนึ่งคือให้ฝ่ายค้านยอมทำตามรัฐบาล คือร่วมนับใหม่และไม่วอล์กเอาต์ สภาฯจะเดินไปได้,จวกงูเห่าหาเรื่องแปรพักตร์,นายสุทินกล่าวต่อว่า เหตุใด ส.ส.ที่สื่อเรียกว่างูเห่าเหล่านั้น ไม่เลือกสนับสนุนวิธีที่ 1 และ 2 ทำไมต้องเจาะจงเลือกวิธีที่ 3 และหันไปสนับสนุนรัฐบาล ทำไมต้องขอร้องให้ฝ่ายค้านยอมให้กับฝ่ายรัฐบาลเท่านั้น โดยการวอล์กเอาต์เป็นวิธีการหนึ่งที่สภาฯ ทั่วโลกใช้ เพื่อควบคุมการเหลิงอำนาจของรัฐบาล แต่ใช้เท่าที่จำเป็น ที่ฝ่ายค้านต้องใช้วิธีนี้เพราะเห็นว่ารัฐบาลแพ้แล้วไม่ยอมรับ ซึ่งเกรงว่ารัฐบาลจะเคยตัวทำแล้วทำอีก แล้วถ้าฝ่ายค้านทำบ้างในอนาคต สภาฯจะเดินไม่ได้โดยแท้จริง ฝ่ายค้านเคยคิดจะทำเพราะเข้าเกณฑ์ข้อบังคับที่ 85 ทุกครั้ง แต่เราไม่ทำด้วยเกรงสภาฯจะสะดุดและเดินไม่ได้,หนุนร้องฟันคนกดบัตรแทนกัน,นายสุทินยังกล่าวถึงกรณีนายขจิตร ชัยนิคม ส.ส.อุดรธานี พรรคเพื่อไทย อ้างว่ามีการเสียบบัตรค้างไว้แต่ไม่ทราบว่าใครเป็นผู้กดแสดงตนแทน ที่อาจเข้าข่ายผิดกฎหมาย ว่า หากมีการกดบัตรแทนกันถือว่าผิดกฎหมายแน่นอน เรื่องนี้มีการดำเนินคดีมาแล้วหลายราย และจบด้วยการที่ศาลตัดสินว่ามีความผิด เรื่องที่เกิดขึ้นเมื่อวันที่ 4 ธ.ค. หากใครเป็นเจ้าทุกข์และคิดจะดำเนินการขอสนับสนุน จะได้ไม่เกิดเรื่องเสียหายต่อสภาฯอีก การตรวจสอบเรื่องนี้เชื่อว่าทำได้อยู่แล้วหากคิดจะทำจริงจัง เช่นการไปดูกล้องวงจรปิด หรือคนที่นั่งใกล้เคียงกับที่นั่งของนายขจิตเพื่อสอบถาม และกรณีเช่นนี้คือเหตุผลที่ชอบนำมาอ้างใช้ข้อบังคับข้อ 85 เพื่อนับคะแนนใหม่ ไม่ใช่แพ้แล้วขอโหวตใหม่ เมื่อถามว่ากรณีนี้ใครคือเจ้าทุกข์ นายสุทินตอบว่า กรณีเช่นนี้เจ้าทุกข์ที่ได้รับความเสียหายคือผู้ถูกขโมยใช้สิทธิ และประธานสภาฯน่าจะเป็นผู้เสียหายร่วม เพราะถือเป็นการฝ่าฝืนข้อบังคับที่ประธานสภาฯเป็นผู้ควบคุมอยู่,ฉะ พปชร.อย่าปิดฟ้าด้วยฝ่ามือ,นายอนุสรณ์ เอี่ยมสะอาด โฆษกพรรคเพื่อไทย กล่าวถึงกรณีพรรคพลังประชารัฐปฏิเสธว่าไม่มีการเสนอผลประโยชน์เข้าแลกกับ ส.ส.กลุ่มงูเห่าว่า ใครทำอะไร ใครได้ประโยชน์ จากการคว่ำญัตติด่วนเสนอตั้งคณะกรรมาธิการวิสามัญเพื่อศึกษาผลกระทบจากการกระทำประกาศและคำสั่งของคณะรักษาความ สงบแห่งชาติ (คสช.) และการใช้อำนาจของหัวหน้า คสช. ตามมาตรา 44 ประชาชนรับรู้และเข้าใจได้ไม่ยาก ยิ่งออกมาปฏิเสธ ยิ่งเข้าตัว อย่าเกี่ยวแฝกมุงป่า อย่าปิดแผ่นฟ้าด้วยฝ่ามือ การปฏิเสธแบบไร้สิ่งยืนยันความบริสุทธิ์ว่าเลวร้ายแล้ว แต่การจุ้นจ้านโยนบาปให้พรรคการเมืองฝ่ายตรงข้าม ไปพูดถึงกิจการภายในของพรรคอื่น เป็นเรื่องที่เลวร้ายและเสียมารยาทมาก งูเห่าในพรรคการเมืองเป็นปฏิบัติการที่ขาดวินัย ไร้จิตสำนึก ไม่ใช่เรื่องที่คนเสนอให้กับคนรับจะมุบมิบกันทำแบบไม่เกรงใจประชาชน พรรคเพื่อไทยตั้งคณะกรรมการสอบข้อเท็จจริงแล้ว ต้องมีคำตอบให้กับประชาชน พรรคพลังประชารัฐอย่าสร้างความสับสน และไร้มารยาท มาแทรกแซงการทำงานของพรรคการเมืองอื่น,เจ๊หน่อย แซะ บิ๊กตู่ คิดย้อนยุค,ด้านคุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย กล่าวถึงกรณี พล.อ.ประยุทธ์ จันทร์โอชา นายกฯ และ รมว.กลาโหม ขอให้ทุกฝ่ายเลิกวิพากษ์วิจารณ์ ส.ส.พรรคฝ่ายค้านโหวตสวนมติ และขอให้จบได้แล้วว่า เป็นห่วงวิธีคิดของนายกฯ อย่าลืมว่าการกลับมาเป็นนายกฯครั้งนี้ของ พล.อ.ประยุทธ์ผ่านการเลือกตั้งมาดังนั้นวิธีการคิดต้องเปลี่ยนด้วย ต้องเชื่อมั่นและศรัทธาในระบอบประชาธิปไตย และเคารพกติกาอย่างแท้จริง สิ่งที่ขอให้ทุกคนลืมๆไปนั้น เป็นการทำให้คนลืมในสิ่งที่ผิดกติกาและผิดจรรยาบรรณ ผู้นำประเทศไม่ควรมีความคิดเช่นนี้ การที่ฝั่งรัฐบาลเสียงไม่พอแล้วใช้วิธีฉกชิงวิ่งราวแลกเปลี่ยนผลประโยชน์ ไม่ใช่การปฏิรูปการเมือง แต่เป็นการเมืองย้อนยุคกลับไปเมื่อปี 2518 ที่ถูกพูดถึงว่ามีการซื้อเสียงมากที่สุด แบบที่เราเห็นมีการแจกกล้วย มีงูเห่า ใช้อำนาจรัฐ อำนาจเงินเข้ามาบีบ นี่หรือคือการปฏิรูปการเมือง,ย้ำจัดการ แก๊งงูเห่า ขั้นเด็ดขาด,คุณหญิงสุดารัตน์กล่าวว่า ที่นายกฯระบุว่าการโหวตในสภาเป็นเรื่องอุดมการณ์ของแต่ละคน ไม่เกี่ยวกับพรรคนั้น การกระทำดังกล่าวผิดหลักการตั้งแต่แรกแล้ว เพราะหากโหวตแพ้ในสภาต้องมีการนับคะแนนตั้งแต่ตอนนั้น แต่สิ่งที่ทำอยู่คือการขอโหวตใหม่ ทำให้เห็นว่ารัฐบาลกำลังใช้อำนาจทุกอย่าง ไม่สนใจว่าจะผิดกติกาหรือจริยธรรมอย่างไร แต่การกระทำดังกล่าวเพื่อให้รัฐบาลอยู่รอดเท่านั้น เรื่องนี้ไม่ใช่การปฏิรูปการเมือง แต่เป็นการปฏิรูปเพื่อตัวเองทั้งสิ้น ส่วนการตั้งคณะกรรมการสอบ ส.ส.งูเห่าของพรรคเพื่อไทย จะดำเนินการขั้นเด็ดขาดเลยหรือไม่นั้น เราดำเนินการอยู่แล้ว ไม่เช่นนั้นจะเป็นผู้ที่ทำลายระบอบประชาธิปไตยเสียเอง แม้ที่ผ่านมาจะไม่เด็ดขาดชัดเจน แต่ครั้งนี้พรรคมีมติและมีความชัดเจนในการจัดการกับ ส.ส.งูเห่าของพรรคเพื่อไทยอยู่,จุรินทร์ ลั่นประชาธิปไตยกินได้,วันเดียวกันเวลา 08.30 น. ที่ลานพระแม่ธรณีด้านหน้าพรรคประชาธิปัตย์ นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ ในฐานะหัวหน้าพรรคประชาธิปัตย์ กล่าวในพิธีมอบรางวัลโครงการฝึกอบรมยุวประชาธิปัตย์ Young Democrat พลังคนรุ่นใหม่พลังขับเคลื่อนใหม่ ว่า ยุวประชาธิปัตย์มีส่วนร่วมขับเคลื่อนพรรคที่กำลังเดินหน้าไปด้วยอุดมการณ์ คือ 1.การปกครองในระบบรัฐสภา ระบอบประชาธิปไตยอันมีพระมหากษัตริย์เป็นประมุข ไม่ใช่ระบบประธานาธิบดี 2.อุดมการณ์ที่จะทำงานเพื่อชาติ ศาสนา พระมหากษัตริย์ และประชาชนไทยทุกคน 3.อุดมการณ์ที่จะทำหน้าที่ด้วยความซื่อสัตย์ สุจริต หัวใจสำคัญที่สะท้อนความทันสมัยของพรรค คือจะมีคนรุ่นใหม่สนใจเข้ามาร่วมงานกับพรรคมากขึ้นเรื่อยๆ ผ่านกระบวนการ ยุวประชาธิปัตย์ เราจะมียุวประชาธิปัตย์ไปเรื่อยๆไม่มีวันจบสิ้น ประชาธิปไตยในยุคทันสมัยต้องเป็นประชาธิปไตยกินได้,คุมลูกพรรคไม่ได้พิจารณาตัวเอง,นายจุรินทร์กล่าวต่อว่า ระบบรัฐสภา รัฐบาลจะอยู่ได้ด้วยเสียงข้างมากในรัฐสภาของ ส.ส. รัฐบาลจะตั้งได้ต้องมีเสียงข้างมากในสภาฯ หากได้เสียงมาน้อยจะเป็นรัฐบาลเสียงข้างน้อย ไม่สามารถอยู่ได้ เสียงข้างมากในสภาฯจึงมีความสำคัญอย่างยิ่งกับรัฐบาล ในระบอบรัฐสภา หรือระบบที่ประเทศไทยใช้อยู่ จึงจำเป็นต้องมีวิปรัฐบาลไว้ควบคุมเสียงฟากรัฐบาล เพื่อคุมรัฐบาลให้มีเสียงข้างมากไว้เสมอ ฉะนั้นถ้าเป็นรัฐบาลผสม ทุกพรรคที่เป็นพรรคร่วมรัฐบาลมีสิทธิ์ที่จะมีมติพรรค แต่มติพรรคนั้นสุดท้ายต้องนำไปหารือร่วมกับที่ประชุมวิปรัฐบาล เพื่อหามติร่วมกัน และเมื่อวิปรัฐบาลมีมติว่าอย่างไรก็ต้องนำกลับมาสู่ที่ประชุมพรรค หากที่ประชุมพรรคไม่เห็นด้วยต้องนำกลับไปสู่ที่ประชุมวิปรัฐบาลอีกครั้ง จนกว่าทั้ง 2 ฝ่ายจะเห็นสอดคล้องกันให้เป็นมติวิปรัฐบาล เมื่อมีมติวิปรัฐบาลแล้ว ทุกพรรคต้องยึดมตินั้น ไม่ใช่ปฏิบัติไปตามเอกเทศของมติพรรค หรือมติตัวเอง แต่ถ้าไม่สามารถทำตามได้ก็ต้องตัดสินใจทางการเมืองอย่างใดอย่างหนึ่ง,ปรับ ครม.เป็นอำนาจนายกฯ,นายจุรินทร์ให้สัมภาษณ์ถึงกระแสข่าวจะมีการปรับ ครม. โดยประชาธิปัตย์อาจถูกริบเก้าอี้รัฐมนตรี 1 ตำแหน่ง เพื่อจัดสรรให้กับพรรคเศรษฐกิจใหม่ ที่นายกฯไฟเขียวให้เข้ามาร่วมรัฐบาลในอนาคตอันใกล้ว่า การปรับหรือเปลี่ยนให้บุคคลใดเข้าร่วมรัฐบาล ไม่อยู่ในอำนาจ หรือการพิจารณาของพรรคประชาธิปัตย์ เรามีฐานะเป็นพรรคร่วมรัฐบาลเท่านั้น การตัดสินใจขึ้นอยู่กับการพิจารณาของนายกฯ รวมถึงพรรคพลังประชารัฐในฐานะพรรคแกนนำจัดตั้งรัฐบาล ซึ่งตนและนายกฯยังไม่ได้หารือกันในเรื่องนี้ ส่วนการทำงานภายใต้รัฐบาลที่ผ่านมาของพรรคประชาธิปัตย์ ไม่มีปัญหาในการทำงานระหว่างพรรคร่วมรัฐบาล ก่อนหน้านี้พรรคประชาธิปัตย์เคยมีประสบการณ์ทำงานร่วมกับพรรคอื่น ทั้งในฐานะแกนนำพรรครัฐบาล พรรคร่วมรัฐบาล พรรคร่วมฝ่ายค้าน หรือเป็นผู้นำฝ่ายค้าน ส่วนการทำงานในรัฐบาลปัจจุบัน ฐานะรองนายกฯและหัวหน้าพรรคประชาธิปัตย์ ได้กำชับไปยัง 6 รัฐมนตรีในโควตาของพรรค ให้เร่งเดินหน้าทำงานตามนโยบาย และให้ถือว่าเป็นการทำงานและผลงานของรัฐบาล,ให้ เฉลิมชัย จัดการ ส.ส.โหวตสวน,เมื่อถามว่ากรณีที่ ส.ส.พรรคลงมติสวนมติของวิปรัฐบาลที่ผ่านมา ถือว่าพรรคขาดเอกภาพและส่งผลกระทบต่อพรรคหรือไม่ นายจุรินทร์ตอบว่า ไม่อยากใช้คำว่าขาดเอกภาพ การลงคะแนนที่ผ่านมามีความแตกต่าง เสียงส่วนใหญ่ของพรรคไม่มีปัญหา ที่มีปัญหาเพียงเสียงส่วนน้อยเท่านั้น ได้มอบหมายให้นายเฉลิมชัย ศรีอ่อน รมว.เกษตรและสหกรณ์ ในฐานะเลขาธิการพรรคประชาธิปัตย์ เป็นผู้พิจารณาและดำเนินการเรื่องนี้ โดยให้บันทึกการออกเสียงลงคะแนนของ ส.ส. และการดำเนินกิจกรรมทางการเมืองของ ส.ส.ด้วย เพื่อประกอบการพิจารณา เมื่อถามย้ำว่าจะมีบทลงโทษหรือไม่เพราะมีระเบียบข้อบังคับพรรค นายจุรินทร์ตอบว่า ต้องรอให้นายเฉลิมชัยพิจารณาไปตามข้อบังคับพรรค ซึ่งสอดคล้องกับรัฐธรรมนูญ รวมถึงกฎหมายพรรคการเมืองด้วย,พรรคร่วมต้องเคารพมติวิป รบ.,นายจุรินทร์กล่าวว่า อย่างที่เคยบอกว่าการทำงานภายใต้พรรคร่วมรัฐบาลต้องฟังมติวิปรัฐบาล ในฐานะผู้ควบคุมเสียงส่วนใหญ่ของสภาฯ ทั้งมติพรรคและมติวิปรัฐบาลจึงสำคัญ แต่สุดท้ายมติพรรคร่วมรัฐบาลต้องยึดกับมติวิปรัฐบาล เมื่อถามย้ำว่า การให้ส.ส.ยึดมติวิปรัฐบาล หรือมติพรรค โดยไม่คำนึงหรือให้ความสำคัญต่อเอกสิทธิ์ของ ส.ส. ตามที่รัฐธรรมนูญกำหนด จะถือว่าเป็นการกระทำที่ขัดต่อรัฐธรรมนูญหรือไม่ นายจุรินทร์ตอบว่า การดำเนินการดังกล่าวสอดคล้องรัฐธรรมนูญและกฎหมายพรรคการเมือง,เทพไท ชี้แค่ชัยชนะผิวเผิน,นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวผ่านเฟซบุ๊กไลฟ์ถึงการลงมติในญัตติตั้งคณะกรรมาธิการวิสามัญศึกษาผลกระทบการใช้มาตรา 44 ที่ผ่านมาว่า ถ้ามองผิวเผินอาจเป็นชัยชนะของฝ่ายรัฐบาล ที่สามารถทำให้องค์ประชุมครบได้ในการโหวตครั้งที่ 3 และล้มญัตตินี้ได้ แต่เป็นชัยชนะเฉพาะหน้า แต่ระยะยาวไม่สามารถหนีการตรวจสอบการใช้อำนาจของ คสช.ได้ โดยเฉพาะ พล.อ.ประยุทธ์ และ พล.อ.ประวิตร วงษ์สุวรรณ รองนายกฯ ที่เป็น คสช. เมื่อตัดสินใจไม่ตั้ง กมธ.วิสามัญศึกษาเรื่องนี้ ก็ต้องถูกตรวจสอบจาก กมธ.สามัญประจำสภาผู้แทนราษฎร ที่มีอยู่ 35 คณะ แต่คณะที่มีบทบาทหน้าที่มากที่สุด น่าจะเป็นคณะกรรมาธิการกฎหมาย การยุติธรรม และสิทธิมนุษยชน ที่มีนายปิยบุตร แสงกนกกุล เลขาธิการพรรคอนาคตใหม่ เป็นประธาน ต้องถูกตรวจสอบซักถามอย่างเข้มข้นแน่นอน,เปรียบชนะศึกแต่แพ้สงคราม,นายเทพไทกล่าวว่า ถ้าผู้มีอำนาจเปิดไฟเขียวให้ตั้ง กมธ.ชุดดังกล่าวได้ น่าจะเป็นประโยชน์มากกว่า เพราะตัวประธาน และเสียงข้างมากใน กมธ.จะเป็นของฝ่ายรัฐบาล ที่สามารถกำหนดกรอบการทำงานและกำหนดการเชิญบุคคลเข้าชี้แจงได้ แต่เมื่อได้ตัดสินใจแบบนี้ก็ต้องกลับไปสู่การพิจารณาของ กมธ.สามัญหลีกเลี่ยงไม่ได้ ไม่ต่างอะไรกับการหนีเสือปะจระเข้ คราวนี้แม้เบื้องต้นรัฐบาลชนะศึก แต่แพ้สงคราม เพราะในระยะยาวที่จะต้องเจอปัญหาอุปสรรค และขวากหนามอีกมากมาย เพราะขาดกุนซือ นักวางแผนการเมืองมือชั้นเซียน ส่วนใหญ่ถูกแวดล้อมด้วยนายทหาร ทำให้เหลี่ยมคูสู้นักการเมืองมืออาชีพไม่ได้ ต้องจับตามองเรื่องการตั้ง กมธ.วิสามัญศึกษาปัญหาและแนวทางแก้ไขรัฐธรรมนูญอีกครั้ง ว่ากุนซือรัฐบาลจะกำหนดเกมอย่างไร หากเกมนี้พลาดพลั้งอีกครั้งก็เหมือนการเล่นหมากฮอส อาจต้องเหนื่อยกับเกมการเมืองในอนาคตมากขึ้น,เชาว์ อัดยับ รบ.ไร้ยาง—สภาโจร,นายเชาว์ มีขวด อดีตรองโฆษกพรรคประชาธิปัตย์ โพสต์เฟซบุ๊กระบุว่า กรณี พ.ต.ท.ไวพจน์คือความอัปยศของจิตสำนึกและจริยธรรมทางการเมืองของรัฐบาลลุงตู่ การปรากฏตัวของ พ.ต.ท.ไวพจน์ อาภรณ์รัตน์ ส.ส.กำแพงเพชร พรรคพลังประชารัฐ ในห้องประชุมสภาฯแบบไม่เกรงกลัวกฎหมาย บ้านเมือง มีการตั้งคำถามกันว่าทำไมไม่มีใครจับกุม พ.ต.ท.ไวพจน์ ทั้งที่สื่อทุกสำนักรายงานกันโจ๋งครึ่ม ถือเป็นสิ่งที่น่าสมเพชเป็นที่สุด แม้ไม่มีใครผิดในแง่กฎหมายแต่ส่อให้เห็นถึงต่อมจริยธรรม และจิตสำนึกของผู้มีอำนาจที่ไม่รู้จักผิดชอบชั่วดี ทำได้ทุกวิถีทางแม้กระทั่งเอาจำเลยที่ถูกศาลออกหมายจับ มาเพิ่มเสียงในสภาฯให้กับตัวเอง โดยไม่คำนึงหลักกฎหมายบ้านเมือง ขอเรียกร้องนายกฯที่พร่ำพูดถึงเรื่องธรรมาภิบาล ทำเรื่องนี้ให้กระจ่างว่าทำไม พ.ต.ท.ไวพจน์จึงกล้ามาปรากฏตัวเข้าร่วมประชุมสภาฯมีการแทรกแซงสั่งการให้เจ้าหน้าที่รัฐ หรือมีใครรู้เห็น เป็นใจ ใครต้องรับผิดชอบ ไม่ควรปล่อยให้ผ่านไปเหมือนไม่มีอะไรเกิดขึ้น ไม่เช่นนั้นจะถูกกล่าวหาได้ว่าสภาไทยจะกลายเป็นแหล่งซ่องสุมของโจร หรือสภาโจร,วิษณุ ย้ำกดบัตรแทนกันผิดชัด,นายวิษณุ เครืองาม รองนายกรัฐมนตรี กล่าวว่ากรณีที่นายขจิตร ชัยนิคม ส.ส.อุดรธานี พรรคเพื่อไทย อ้างว่าเสียบบัตรค้างไว้แล้วมีคนอื่นมากดแทนนั้น หากเป็นแบบที่อ้างจริงต้องถือว่าผิด ส่วนจะดำเนินการอย่างไรเห็นประธานสภาฯชี้แจงว่าตั้งกรรมการสอบแล้ว การเสียบบัตรคาไว้เมื่อเจ้าตัวไม่ได้โหวตคนอื่นไปโหวตให้ถือว่ามีความผิด ขนาดเขามอบหมายให้กดแทนยังผิด แต่นี่ไม่ได้มอบหมายแล้วไปกดให้ถือว่าผิด ส่วนจะผิดอาญาหรือไม่นั้น ตนไม่แน่ใจ แต่ในห้องประชุมสภาฯคนที่อยู่ในนั้นต้องเป็น ส.ส. อย่างน้อยก็ผิดจรรยาบรรณอยู่แล้ว,อุตตม อ้าซ่ารอดูดเศรษฐกิจใหม่,นายอุตตม สาวนายน รมว.คลัง ในฐานะหัวหน้าพรรคพลังประชารัฐ กล่าวถึงกระแสข่าวอาจมีการดึงพรรคเศรษฐกิจใหม่เข้าร่วมรัฐบาลว่า เดี๋ยวดูว่าจะมาอย่างไร จะมาจริงหรือเปล่า เดี๋ยวรอคุยกัน,นายสุริยะ จึงรุ่งเรืองกิจ รมว.อุตสาหกรรม แกนนำพรรคพลังประชารัฐ กล่าวว่า ส่วนตัวคิดว่ายังไม่ถึงขั้นต้องปรับ ครม. เพื่อดึงพรรคเศรษฐกิจใหม่เข้ามา การที่ ส.ส.พรรคฝ่ายค้านมาโหวตให้รัฐบาล คงเพราะอยากให้ประเทศเดินหน้าไปได้ แต่ยอมรับว่ามีความรู้สึกที่ดีๆต่อกันแล้ว,เหน็บไปแก้รอยร้าวใน พท.ก่อน,นายธนกร วังบุญคงชนะ โฆษกพรรคพลังประชารัฐ กล่าวว่า คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย คงมโนไปเองเรื่องมีการแลกผลประโยชน์ดึงเสียง ส.ส.ฝ่ายค้าน และไม่เป็นความจริง เป็นการกล่าวหาลอยๆปราศจากหลักฐาน ส.ส.ที่ถูกพาดพิงต่างออกมายืนยันแล้วว่าไม่ได้รับผลประโยชน์จากใคร แต่ที่ทำไปเพราะไม่อยากเห็นสภาฯล่มซ้ำซาก ทางที่ดีพรรคร่วมฝ่ายค้านอย่าจ้องแต่จะวอล์กเอาต์เพื่อทำให้สภาฯล่ม และทางที่ดีคุณหญิงสุดารัตน์ควรเอาเวลาไปแก้ปัญหารอยร้าวในพรรคเพื่อไทยก่อนดีกว่า ทราบว่า ส.ส.ภาคอีสานจะเสนอปลดคุณหญิงสุดารัตน์ แล้วให้ ร.ต.อ.เฉลิม อยู่บำรุง ขึ้นมาแทน,ดักคอยื้อส่งหลักฐานหวังถ่วงคดี,น.ส.ทิพานัน ศิริชนะ รองโฆษกพรรคพลังประชารัฐ กล่าวว่า ตามที่นายปิยบุตร แสงกนกกุล เลขาธิการพรรคอนาคตใหม่ กล่าวหา กกต.เร่งรัดดำเนินคดีเรื่องเงินกู้ 191 ล้านบาท ที่นายธนาธร จึงรุ่งเรืองกิจ หัวหน้าพรรคอนาคตใหม่ ให้พรรคกู้ว่า ต้องชัดเจนก่อนว่าหลักฐานเอกสารการเงินที่พรรคไม่ส่ง เป็นเพราะไม่มี ไม่ทัน หรือไม่เกี่ยวกับคดี ไม่ใช่ว่า กกต.เพิ่งมาขอเอกสาร ขอมาหลายเดือนแล้ว แต่พรรคอนาคตใหม่ไม่ยอมจัดส่ง จนเลยกำหนดเวลา นายปิยบุตรมักกล่าวอ้างว่าความยุติธรรมที่ล่าช้าคือความไม่ยุติธรรม กรณีนี้นายปิยบุตรและพรรคอนาคตใหม่ไม่ควรใช้กลยุทธ์ประวิงคดีเสียเอง ควรใช้สิทธิของตนเองอย่างเต็มที่ในการจัดส่งเอกสารหลักฐานเพื่อพิสูจน์ความถูกต้องของตัวเอง มากกว่าใช้สิทธิดำเนินคดี กกต.,สุดารัตน์ ชี้ E–Sport สร้างอนาคต,ที่ซีคอนบางแค คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย กล่าวระหว่างเป็นประธานเปิดงาน ROV battle by PSC โดยมีกิจกรรม Thailand e-square Exhibition พร้อมโชว์เกมของไทยและมินิคอนเสิร์ต BNK 48 ว่า ขณะนี้โลกดิจิทัล เทคโนโลยี นำมาซึ่งความเปลี่ยนแปลง ตั้งแต่ความเป็นอยู่ การติดต่อสื่อสาร จนไปถึงรูปแบบการทำธุรกิจ และพัฒนานำไปสู่การแข่งขันกีฬา หรือ E-Sport สมัยก่อนการเล่นเกมถือว่าเป็นเรื่องที่ผู้ใหญ่ต้องห้ามเด็ก แต่ปัจจุบันการพัฒนาเกมจนนำเกมไปสู่อุตสาหกรรม กำลังเป็นที่นิยมทั่วโลก แสดงให้เห็นว่าคนรุ่นใหม่ให้ความสนใจในเรื่องของ E-Sport อย่างมาก ประเทศไทยสัดส่วนการเล่นยังไม่มาก หากเทียบในต่างประเทศ แต่มีการเติบโตที่รวดเร็ว เมื่อการเล่นเกมเป็นกีฬาย่อมส่งเสริมให้คนมีวินัย การพัฒนากีฬา E-Sport ในประเทศถือเป็นการขับเคลื่อนธุรกิจ และผลักดันให้เยาวชนใช้เทคโนโลยีเพิ่มทักษะในการเรียนรู้ และยังได้พัฒนาตนเอง งานครั้งนี้นับเป็นพัฒนาการ และสร้างวิสัยทัศน์ให้เยาวชนได้มีโอกาสฝึกฝนพัฒนาตนเองไปสู่อนาคต,พิชัย ยำ ลุงตู่ ความรู้ ศก.น้อย,อีกเรื่อง นายพิชัย นริพทะพันธุ์ อดีต รมว.พลังงาน กล่าวว่า หาก พล.อ.ประยุทธ์ จันทร์โอชา นายกฯ และหัวหน้าทีมเศรษฐกิจ ยังสับสนกับแนวทางแก้ปัญหาเศรษฐกิจ โดยที่ความรู้ทางเศรษฐกิจมีน้อยถึงน้อยมากอยู่แล้ว แถมยังกล้าบอกว่าตลอด 5 ปีประเทศพัฒนาทุกด้าน ทั้งที่สวนกับความเป็นจริง ที่ประเทศเสื่อมถอยทุกด้าน ทั้งเศรษฐกิจ การเมือง และสังคม โดยเศรษฐกิจทรุดต่ำหนักอย่างที่ทุกคนรู้สึกได้ หุ้นตกหนัก ด้านการเมืองยิ่งเสื่อมถอย ยังมีการซื้องูเห่าจากพรรคฝ่ายค้าน และยังพยายามหนีการตรวจสอบ โดยเฉพาะเรื่องการใช้อำนาจของ คสช. ขณะที่ตัว พล.อ.ประยุทธ์กลับกล่าวตำหนิประชาชนว่าใช้จ่ายเงินแต่งตัวกันมาก โดยเฉพาะเรื่องธุรกิจเสริมความงาม ท่านคงไม่ทราบและไม่มีความรู้ว่ามีมูลค่ามหาศาลปีละหลายหมื่นหลายแสนล้านบาท แสดงถึงความไม่รู้เรื่องทางเศรษฐกิจ หากผู้นำยังมีวิสัยทัศน์ที่คับแคบ แถมยังแสดงความเห็นแบบไม่ไตร่ตรองก่อนพูด คงยากที่ประเทศไทยจะแก้ปัญหาเศรษฐกิจ และยากที่จะพัฒนาได้,โพลชี้อยากให้คุมราคาสินค้า,สำนักวิจัยซุปเปอร์โพลเปิดผลสำรวจความเห็นประชาชน 1,127 คน เรื่อง เสียงของประชาชนต่อกระทรวงหลัก พบว่าความต้องการนโยบายด้านสังคมของแต่ละกระทรวง ส่วนใหญ่ร้อยละ 87.1 ระบุถึงนโยบายทำบ้านเมืองสงบไม่วุ่นวาย ของกระทรวงกลาโหม รองลงมาคือการเปิดโอกาสให้ความเสมอภาคทางการศึกษา ของกระทรวงศึกษาธิการ การใช้พลังงานสะอาด ของกระทรวงพลังงาน การลดการใช้ถุงพลาสติก ของกระทรวงทรัพยากรธรรมชาติและสิ่งแวดล้อม การแก้ปัญหาการค้ามนุษย์ ยาเสพติด ผู้มีอิทธิพล ของกระทรวงมหาดไทย ส่วนความต้องการต่อนโยบายแก้ปัญหาปากท้องและเศรษฐกิจ ส่วนใหญ่ร้อยละ 75.70 ยากให้คุมราคาอาหารและสินค้า ของกระทรวงพาณิชย์ รองลงมาคือ ขยายฐานบัตรสวัสดิการแห่งรัฐ ของกระทรวงการคลัง การลดราคาค่าโดยสาร ของกระทรวงคมนาคม ช่วยเรื่องที่ทำกิน ของกระทรวงเกษตรและสหกรณ์,สนธิรัตน์ หยอดคนขอนแก่น,วันเดียวกันที่วิทยาลัยเกษตรกรรมและเทคโนโลยีจังหวัดขอนแก่น นายสนธิรัตน์ สนธิจิรวงศ์ รมว.พลังงาน เลขาธิการพรรคพลังประชารัฐ พร้อมแกนนำลงพื้นที่ช่วยนายสมศักดิ์ คุณเงิน ผู้สมัคร ส.ส.ขอนแก่น เขต 7 หาเสียง นายสนธิรัตน์ขึ้นกล่าวปราศรัยว่า ช่วง 3-4 วันที่ผ่านมาทุกคนรู้ว่าเสียงของรัฐบาลปริ่มน้ำ วันนี้จึงขอให้คนขอนแก่นเลือก ส.ส.เพื่อเป็นตัวแทนเข้าไปทำงานกับรัฐบาล ประสานการทำงานในระดับพื้นที่ ขอให้คนขอนแก่นหนุนรัฐบาลในการเลือกตั้งครั้งนี้ เรามั่นใจว่าครั้งนี้ที่พรรคพลังประชารัฐจะชนะเหนือคู่แข่ง เพราะเราเป็นแกนนำจัดตั้งรัฐบาล จากการลงพื้นที่พบว่าชาวมัญจาคีรีอยากได้ถนน 4 เลน เชื่อมระหว่าง อ.มัญจาคีรีกับ อ.หนองเรือ และอยากให้สร้างเขื่อนกั้นแม่น้ำชีเพื่อแก้ปัญหาภัยแล้ง ทั้งหมดจะถูกนำเสนอต่อรัฐบาลเพื่อพิจารณาอีกครั้ง,ธนาธร รณรงค์เลิกเกณฑ์ทหาร,เมื่อเวลา 17.45 น. ที่บริเวณวงเวียนบางแสน ต.แสนสุข อ.เมืองชลบุรี นายธนาธร จึงรุ่งเรืองกิจ หัวหน้าพรรคอนาคตใหม่ พร้อมทีมงานขึ้นรถปราศรัย นายธนาธรกล่าวว่า พรรคอนาคตใหม่มีนโยบายในช่วงหาเสียงเลือกตั้งว่าจะให้ยกเลิกการเกณฑ์ทหาร เปลี่ยนมาเป็นแบบสมัครแข่งขัน จึงมีข้อผูกพันกับประชาชน ต้องออกมาเชิญชวนประชาชนให้ความสำคัญกับนโยบายนี้ เพราะเมื่อเสนอร่างกฎหมายเข้าสภาแล้วต้องใช้เสียงสนับสนุน 251 เสียง แต่พรรคอนาคตใหม่มีแค่ 80 เสียงยังไม่พอ จึงต้องรณรงค์ให้ประชาชนเห็นด้วย ที่ผ่านมาจะเห็นว่าคนจนจะได้รับความเดือดร้อนเมื่อถึงช่วงเกณฑ์ทหาร ส่วนคนรวย คนมีการศึกษาสูงได้รับการยกเว้น อยากให้ยกเลิกการเกณฑ์ทหารมาเป็นแบบสมัครใจดีกว่า จากนั้นทั้งหมดได้เดินรณรงค์ไปตามชายหาดบางแสน พูดคุยกับแม่ค้าและนักท่องเที่ยว ซึ่งได้รับเสียงตอบรับจำนวนมาก มีเสียงตะโกนและเสียงกรี๊ดจากบรรดาแฟนคลับตลอดทาง
สุทิน ตอกหน้า ส.ส.งูเห่าจ้องหาเหตุแปรพักตร์ ยํ้า วอล์กเอาต์เป็นวิธีที่ทั่วโลกใช้กัน เพื่อควบคุมรัฐบาล เหลิงอำนาจ หนุนร้องฟันกดบัตรแทน
ส.ส.งูเห่า,เพื่อไทย,อนาคตใหม่,ฝ่ายค้าน,เศรษฐกิจใหม่,ร่วมรัฐบาล,ข่าวหน้า1